Tarouca

Tarouca estas urbo de Portugalio, situanta en la nordo de la Distrikto Viseu, Centra regiono kaj la subregiono Douro. Ĝi havas ĉirkaŭ 4 334 loĝantojn (2021).

Ĝi estas sidejo de la municipo Tarouca, kiu havas totalan areon de 100,08 km², kaj 7 363 loĝantojn (2021), subdividita en sep fregezioj. La municipa teritorio limas nordoriente kun Armamar, oriente kun Moimenta da Beira, sudokcidente kun Castro Daire, sude kun Vila Nova de Paiva kaj okcidente kun Lamego. La teritorio estas inter la valoj de la riveroj Douro kaj Paiva, dum la sidejo mem estas inter Vila Nova de Paiva sude kaj Lamego norde.

Historio
eta|maldekstre|280px|Turo de Ucanha.
Prahistorian loĝadon atestas kastrumoj kaj monumentaj megalitoj troviĝantaj en la municipo. El la romia epoko estas disaj restaĵoj. 

Kvankam ĝermanoj ja loĝis en la areo, la islamanoj ne lasis multajn restaĵojn tie. La areo de Tarouca estis konkerita el islamanoj inter 1058 kaj 1064, kiuj estis respektive, la jaroj de la konkeroj de Viseu kaj de Koimbro. Post la fondo de la Reĝlando Portugalio (en 1143), ekis administracia organizado, per kreado de municipoj. 

Elstaras la romanikaj preĝejoj kaj arkitekturo de la 17-a kaj 18-a jarcentoj, videbla ĉefe en la senjordomegoj. 

En la unua duono de la 20-a jarcento la loĝantaro estis stabila kaj atingis pli ol 11 000 loĝantojn en 1950, sed poste malpliiĝis iomete pro elmigrado ĝis nunaj 7 000 loĝantoj.

 Submunicipoj 
Tarouca havas la jenajn fregeziojn:

 Gouviães e Ucanha
 Granja Nova e Vila Chã da Beira
 Mondim da Beira
 Salzedas
 São João de Tarouca
 Tarouca e Dálvares
 Várzea da Serra

Vidindaĵoj
En pluraj loĝlokoj estas interesaj preĝejoj kaj kapeloj, kun gravaj pentraĵoj kaj valoraj liturgiaj juveloj; krome estas ankaŭ nobelaj domegoj ĉefe el la 18a jarcento.
 Kastelo kaj romanika preĝejo de São Pedro de Tarouca (en la tabelbildo)
 Monaĥejo kaj romanika ponto de São João de Tarouca
 Turo de Ucanha
 Monaĥejo de Santa Maria de Salzedas
 Arkoj de Paradela
 Kapelo de S. Martinho Esporões
 Fonto de Esporões
 Pilorioj de Mondim de Cima kaj de Várzea da Serra
 Ponto de Mondim da Beira (romanika)
 Malnovaj domoj de iamaj judaj kvartaloj
 Palaco de Alvares

Bildoj

Referencoj

 Eksteraj ligiloj 



Kategorio:Urboj de Portugalio
Kategorio:Distrikto Viseu